 Mustafe aad ayuu uga niyad jabay iyaga oon is baran inay halkaa ku kala tagaan, baskii labaad ayuu iska raacay isaga oo niyad jabsan, hawshii suuqa uu u tagay oo ahayd inuu abtigii la kulmona soo dhamaystay, isla markiiba wuu isa soo rogay oo xaafaddii ayuu ku soo noqday, ma uu baydhbaydhin ee waxaa uu toos u galay qolkiisii, markii uu sariirtii ku jiibsadayna waxaa maskaxdiisa ka dhexguuxayay kuna sawirnaa gabadhii uu maanta soo arkay. 